cyanic-selkie/wikianc huggingface dataset:
Kap Trafalgar
Kap Trafalgar, op Spuenesch Cabo Trafalgar, Latäin Promontorium Junonis, Arabesch Altaraf alagar رأس الطرف الأغر, läit am Süde vun der andalusescher Provënz Cádiz a Spuenien, ongeféier 40 Kilometer südëstlech vun der Provënzhaaptstad Cádiz um nordwestelchen Enn vun der Strooss vu Gibraltar, 36° 10′ 57" nërdlech Breet a 6° 1′ 58" westlech Längt.
Jules Werner
Um Spaweck
Websäit vun der Dreigroschenoperproduktioun vun 2007
Reynolds 531
Aner Succèse vu Coureuren op Vëloë mat Reynolds-Réier
Am Ganze goufe vun 1958 un 27 grouss Courssen op Vëloe mat Reynolds-Réier gewonnen.
Ze ernimme bleift nach, datt Reynolds 1980 fir de 531-Rouer de Guidon d'Or krut.
Kap Trafalgar
Kap Trafalgar ass bekannt wéinst der Schluecht vun Trafalgar bei där déi englesch Flott ënner dem Kommando vum Admiral Nelson den 21. Oktober 1805 déi spuenesch-franséisch Flott vernicht huet, a bei där den Nelson den Doud fonnt huet. Als Erënnerung un dës Séischluecht krut den Trafalgar Square zu London säin Numm.
Arras
Arras ass eng franséisch Gemeng am Departement Pas-de-Calais an der Regioun Hauts-de-France.
Arras läit am Artois, um Zesummefloss vun der Scarpe an dem Crinchon, an huet eng Fläch vun 11,63 km², op där ronn 41.000 Awunner, d'Arrageois, liewen.
Geschicht
D'Gallier hunn d'Uertschaft Nemetocenna genannt, an d'Réimer hate se Nemetacum gedeeft. Méi spéit housch se Atrebatum. D'Atrebaten, waren e gallesche Stamm, deen hei seng Haaptstad hat, an dee mat zu deene leschte gehéiert huet, déi sech dem Julius Cäsar erginn haten. Den Numm Arras wier dovun ofgeleet.
D'Grofschaft Artois, an domat Arras, huet probéiert, sech tëscht de franséischen Noperen am Süden an den Habsburger am Norden ze behaapten, mä gouf schlussendlech 1654, ënner dem Louis XIV. definitiv franséisch. De Vauban huet dann och direkt eng Zitadell bei d'Stad baue gelooss.
Am Éischte Weltkrich ass d'Front iwwer den Hiwwele ronderëm Arras verlaf. Dowéinst gouf d'Stad an deene Joren uerg zerstéiert; si krut den Titel Ville martyre. Well d'Pläng vun den Haiser zanter dem 17. Joerhonnert versuergt gi waren, konnt d'Alstad awer nees wéi virdrun opgebaut ginn.
D'Université d'Artois huet do hiren Haaptsëtz.
Wopen
Beschreiwung : De gueules au lion d'or armé et lampassé d'azur, à l'écusson brochant en abime sur le tout aussi d'azur semé de fleurs de lys d'or brisé d'un lambel de gueules de trois pendants chargés chacun de trois petits châteaux aussi d'or rangés en pal.
Brunhild
D'Brunhild(e) (och Brunichild(e)oder Brunehaut), gebuer géint 545/550 a gestuerwen 613, war eng merowengesch-fränkesch Kinnigin.
Si war d'Duechter vum Westgote-Kinnek Athanagild an der Goiswintha, an huet am Fréijoer 566 de Sigibert I. bestuet, dee Kinnek vum fränkeschen Osträich ("Austrien") war, an dee 575 ermuert gouf. En zweet Bestietnes ass se mam Merowech († 577), dem zweete Jong vum Kinnek Chilperich I., agaangen.
Nom Doud vun hirem Jong Childebert II., 596, gouf se Regentin fir hir Enkelen Theudebert II. an Theuderich II.. Déi Zwéin hu sech awer bekricht, den Theudebert ass 612 am Krich géint säi Brudder gestuerwen, an dee kuerz duerno och. Doropshin huet d'Brunichild hiren Urenkel Sigibert II. zum Kinnek deklaréiere gelooss, mä déi Adeleg aus der Bourgogne waren do dergéint. Si hunn de Chlothar II. vun Neustrien, de Jong vum Chilperich I. an der Fredegunde, an deemno den Neveu vun der Brunichild, komme gelooss an hien zum Kinnek ausgeruff.
Jorelaang gouf et Krich tëscht deenen eenzele Familljememberen, de Chlotar II. huet um Enn d'Iwwerhand kritt an d'Brunichild 613 a Véier deele gelooss.
Si gouf zu Autun an der Kierch St-Martin begruewen.
Canton de Giromagny
De Canton de Giromagny ass eng franséisch administrativ Andeelung am Arrondissement Belfort, Territoire de Belfort an der Regioun Bourgogne-Franche-Comté.
Den Haaptuert ass Giromagny.
Michael Jackson
De Michael Joseph Jackson, gebuer den 29. August 1958 zu Gary, Indiana, a gestuerwen de 25. Juni 2009 zu Los Angeles, Kalifornien, war en US-amerikanesche Komponist, Sänger, Dänzer, Choreograph, Lidderschreiwer, Museker, Entertainer a Filmschauspiller.
Hie war zanter 1969 als Kënschtler aktiv an huet weltwäit iwwer 300 Millioune Placken, Kassetten an CDe verkaaft.
Wärend dem zweeten Deel vu senger HIStory Welt-Tournée ass de Michael Jackson och zu Lëtzebuerg opgetrueden. Bal 40.000 Leit sinn hien den 22. Juni 1997 op Beetebuerg um Krakelshaff kucke gaangen.
Hien ass de 7. vun sengen 9 Bridder. Seng Carrière huet scho mat 11 Joer ugefaange mat senge Bridder an enger Band den Jackson Five. 1971 huet hien eng solo Carrière ugefaangen, ass awer trotzdeem nach Member an der Band bliwwen. Säi Spëtznumm war "The king of pop".
Déi mescht verkaaft Albume vum Michael Jackson waren: "Off the Wall" the Wall (1979), Thriller (1982), Bad (1987), Dangerous (1991) an History (1995).
Ufank 1980 war de Michael Jackson ee Virbild vun der Musek. De Moonwalk ass säi Markenzeechen. Seng Musek a säi Stil hu ganz vill aner Museker inspiréiert. Am Laf vun senger Carrière huet hie vill Rekorder an der Museksindustrie gebrach an huet am Ganze 750 Milliounen Albumen verkaaft. "Thriller" gouf tëscht 65 an 108 Milliounemol verkaaft. Hien huet déi meescht Präisser kritt, wéi soss keen anere Museker. 2000 gouf de Michael Jackson fir de World Music Awards nominéiert.
Hie war 2-mol bestuet an huet 3 Kanner. Ausserdeem huet hien nach Piano, Percussion a Gittar gespillt. Seng Eltere waren den Joseph Jackson an d'Katherine Jackson. Säi Papp war selwer och Sänger, hie war ganz streng mat de Kanner, hien huet hinne verbueden owes erauszegoe well keng Sécherheet op de Stroosse war.
Den Zwillingsbruder Marlon ass e puer Stonnen no der Gebuert gestuerwen. Déi ganz Famill vun 12 Memberen huet an engem klengen Haus mat 2 Kummere gelieft.
Pre Hospital Trauma Life Support
Dëse Cours ass entstanen, nodeem an Amerika den Traumacours Advanced Trauma Life Support (ATLS) gewisen huet, datt et net eleng duergeet fir Traumapatienten am Spidol richteg ze behandelen, mä datt et och wichteg ass sech schonn op der Asazplaz richteg ëm de Patient ze këmmeren.
Geschicht
1978 ass an Amerika een Dokter mat senger Famill mam Privatfliger erofgefall. Hien huet du gemierkt, datt et mat der Versuergung vu Blesséierten an Amerika net wäit hier ass an datt do eppes misst geschéien.
Doropshin ass 1979 den ATLS-Cours entwéckelt gi vum American College of Surgeons, der Associatioun vun den amerikanesche Chirurgen. Deen éischte President war den Dr Norman McSwain jr. vun New Orleans.
Hien hat awer relativ séier gemierkt, datt och déi Leit, déi um Accident selwer schaffen, sou e Cours bräichte fir d'Behandlung vum Traumapatient am beschte kënnen duerchzeféieren. 1984 aus doraus den éischte PHTLS-Cours entstanen. Mëttlerweil ass dëse Cours a méi wéi 33 Länner vertrueden an och zanter 2006 zu Lëtzebuerg.
Ëm wat geet et bei dësem Cours?
Dës verschidden Theemae ginn an dësem Cours geléiert:
Ségolène Royal
D'Marie-Ségolène Royal, gebuer den 22. September 1953 zu Dakar am Senegal, ass eng franséisch Politikerin.
Pre Hospital Trauma Life Support
Wie profitéiert vun dësem Cours?
Dëse Cours ass geduecht fir all déi, déi am Rettungsdéngscht schaffen:
Ségolène Royal
Als Duechter vum Jacques Royal, Lt-Colonel an der franséischer Arméi an Niess vum Generol Pierre Royal, krut si eng strikt traditionell kathoulesch Erzéiung. Hir Elteren hu sech getrennt a wéi d'Ségolène studéiere wollt, huet si de Papp missen usiche, fir datt hie seng finanziell Verflichtungen huet missen anzehalen.
Si war, no hirem Studium vun de politesche Wëssenschaften, op der ENA an der selwechter Promotioun wéi de François Hollande, de Michel Sapin an den Dominique de Villepin.
Pre Hospital Trauma Life Support
Wien hält dëse Coursen?
Dëse Cours gëtt zu Lëtzebuerg ugebueden am CFPC Widong zu Schëffleng.
Ségolène Royal
No enger Zäitchen (1981-1982) als Attachée am Cabinet vun der Nicole Questiaux, Ministesch vun der Solidarité nationale, war d'Ségolène Royal tëschent 1982 an 1984 Chargée de mission fir Jugend a Sport am Generalsekretariat vun der Présidence de la République. 1984-1988 huet si, ëmmer nach am Élysée, sech ëm d'Sozialaffären an den Environnement bekëmmert.
Tëscht 1983 an 1986 huet si, ouni vill Erfolleg, versicht sech lokal an der Normandie z'implantéieren. Si gouf ni méi wéi Gemengeréitin, an dat och nach net fir laang. Allerdéngs muss ee soen, datt si ni vill ënnerstëtzt gouf, respektiv, datt si net besonnesch dacks Presenz um Terrain gewisen huet.
Tëscht 1983 an 1993 war si Deputéiert vum 2. Walbezierk vum Departement Deux-Sèvres. Si gouf 1997 an 2002 erëmgewielt.
Vum 3. Abrëll 1992 bis zum 29. Mäerz 1993 war d'Ségolène Royal Ministesch vum Environnement an der Regierung Bérégovoy.
Tëschent dem 4. Abrëll 1997 an dem 27. Mäerz 2000 war si, an der Regierung Jospin, Ministre déléguée fir d'Primärschoul (Enseignement scolaire) ënner dem Unterrichtsminister Claude Allègre.
De 27. Mäerz 2000 gouf d'Ségolène Royal Ministre déléguée fir d'Famill a fir d'Kandheet ënner der Ministesch Martine Aubry a spéider ënner der Ministesch Élisabeth Guigou. Déi PLaz ass den 28. Mäerz 2001 erweidert ginn: d'Ségolène Royal war, ëmmer nach ënner der Mme Guigou, bis de 5. Mee 2002 och nach fir déi handicapéiert Persounen zoustänneg.
2007 war si Kandidatin fir déi franséisch Presidentschaftswalen. Am 2. Tour, de 5. Mee, huet se déi géint den Nicolas Sarkozy verluer.
D'Ségolène Royal, déi Presidentin vun der Regioun Poitou-Charentes war, huet do demissionéiert wéi de Premierminister Manuel Valls si als Ministesch vun der Ecologie, vum Développement durable a vun der Energie an d'Regierung geholl huet. No der Demissioun vum Valls huet si déi selwecht Funktioune weider ënner dem neie Premier Bernard Cazeneuve ausgeübt.
No der Wal vum Emmanuel Macron als neie President vun der franséischer Republik (Mee 2017) huet d'Ségolène Royal am Juni 2017 ee sougenannten Ambassadeursposte fir d'Polen (Arktis an Antarktis) krut. Virdrunn hat si, ouni Erfolleg, versicht een héige Poste am Ëmweltberäich bei der UNO ze kréien, an zwar un der Spëtz vum UNO-Ëntwécklungsprogramm (UNDP/PNUD).
Privatliewen
D'Ségolène Royal war bis 2005 d'Liewenspartnerin vum François Hollande mat deem se véier Kanner huet, ë. a. den Affekot Thomas Hollande. Hir Trennung ass awer réischt 2007 offiziell matgedeelt ginn.
Bloë Steen
bloë Steen - d'lëtzebuerger Schiferindustrie [ sic ] ass e lëtzebuergeschen Dokumentarfilm vum Tom Alesch aus dem Joer 2007.
Ëm wat geet et am Film?
Um Ufank vum 20. Joerhonnert waren d'Leekolle vun Uewermaartel déi zweetgréisst Industrie am Grand-Duché. Unhand vun Témoignage vun Zäitzeien, Filmopnamen a Fotoe vun deemools beschreift de Film, wéi an där Zäit Schifer ofgebaut a verschafft ginn ass. De Film probéiert e klengen Abléck an d'Aarbechtsconditiounen aus där Zäit ze ginn a gëtt mat Hëllef vun einfachen Animatiounen Informatioun iwwer d'Geologie.
Soss
Schonn 1937 hat de René Leclère de Film Ardoises iwwer d'Aarbecht an den Uewermaarteler Schifergrouwe gedréint.
D'DVD koum am Dezember 2007 eraus.
Den Erzieler vum Film ass de Marc Limpach.
Tereus
Den Thereus war e Kinnek vun Thrakien, Jong vum Ares, Mann vum Prokne, enger Duechter vum Pandion.
Wéi den Tereus a leidenschftlecher Léift zum Prokne senger Schwëster Philomele entbrannt ass a si vergewaltegt hat, huet en hir d'Zong erausgeschnidde fir datt si hien net verrode sollt. Et ass der Philomene awer gelongen d'Onrecht wat hir geschitt war op engem Stéck Stoft duerzestellen an hirer Schwëster zouzespillen. D'Prokne huet sech awer un hirem Mann gerächt andeems se hire gemeinsame Jong Itys, (och: Itylos) ëmbruecht a sengem Papp z'iesse ginn huet. Well den Thereus d'Dod awer duerchkuckt hat, huet en déi zwou Schwëstere verfollegt, déi virun him geflücht sinn. D'griichesch Seeche seet awer datt déi dräi herno a Vulle verwandelt gi sinn.
Technolink
De Centre technolink ass als Projet am Joer 1998 vum Schäfferot vun der Stad Lëtzebuerg an d'Liewe geruff ginn. D'Zil war et déi Stater Spill- a Primärschoule mat den Instrumenter vun deenen neie Kommunikatiouns- an Informatiounstechnologien anzeriichten.
De Gaston Nilles, Stater Schoulmeeschter, gouf sengerzäit vun der Gemeng detachéiert fir dee ganze Prozess ze starten, an an d'Wee ze leeden. Hien huet Konzepter entworf, wéi d'Schoulsäll z'équipéire wieren, fir deene villsproochegen +/- 5500 Schüler an de 600 Léierinnen a Schoulmeeschteren en Zougang zu den interaktiven Inhalter vun der Spaweck z'erlaben. Den Ekipement gouf gréisstendeels am Joer 2004 ofgeschloss.
Simultan zum Ekipement ass och eng Internetplattform mat pedagogeschen Inhalter op d'Bee gesat ginn. Sou sinn am Dialog mat dem Léierpersonal eng helle Wull vu pedagogeschen Initiativen an d'Liewe geruff ginn, wouvun de MiniBook, d'Edulinks, de Multimedia-Dictionnaire an "Interaktiv Exercicer" der nëmmen e puer sinn.
Am Joer 2007 hunn déi politësch Responsabel vun der Stad Lëtzebuerg decidéiert, de Projet an engem feste Service ze stabiliséiren an him déi néideg Moyenën zur Verfügung ze stellen.
De Centre technolink huet seng Heemecht um Zens font. Am Laf vun de Joren ass d'Ekipp vum Centre technolink gewuess: eng Graphikerin (Michèle Sales: 1999-...), e bäigeuerdneten Responsablen (Josée Beffort: Aug 2001 bis Aug 2003; Gast Groeber: Aug 2003 -Abrëll 2007; Jeannot Scheitler: Aug 2006 -...), zwéin Techniker (Hugo Falk: 2001-... ; Mike Braconnier: 2005-...), e logistesche Sekretär (Patrick Ries: Sep 2007-...), e Programmeur (Alex Weirig: 2008-...).
Den 30ten Abrëll 2007 ass de Gast Nilles an d'Pensioun gaangen, a vum 1. Mee 2007 un ass de Gast Groeber deen neie Responsablen.
Vun 2008 un, sinn dem Centre technolink seng Prioritéiten eng adequat Securisatioun vu sengem Reseau an e Weiderentwéckle vu senger pedagogescher Offer.
Um Spaweck
De Site vum Centre technolink
Den technolink-Site fir Kanner tëscht 3 an 8 Joer
Kantone vun Nice
D'Stad Nice war bis 1971 a 6 Kantonen agedeelt, a gouf duerno an 11 Kantonen agedeelt, bis 1982, wéi se a 14 Kantonen opgedeelt goufen.
Réimesch Villa vu Borg
D'Réimesch Villa vu Borg läit tëscht den Uertschaften Oberleuken a Borg an der Gemeng Perl. D'Villa läit op engem Terrain, dee 7,4 Hektar grouss ass.
Als éischten huet de Schoulmeeschter vun Oberleuken, de Johann Schneider am Ufank vum 20. Joerhonnert op dem Gebitt wou haut d'Villa steet, Ausgruewunge gemaach. Den 1. Abrëll 1986 hunn d'Aarbechten ugefaangen, déi dozou gefouert hunn, datt haut déi nogebaute réimesch Villa zu Borg steet.
Arrondissement Nice
Den Arrondissement Nice ass eng franséisch administrativ Andeelung am Departement Alpes-Maritimes an der Regioun Provence-Alpes-Côte d'Azur.
Den Haaptuert ass Nice.
Den Arrondissement setzt sech aus 14 Kantonen zesummen:
Bernard Hinault
De Bernard Hinault, gebuer de 14. November 1954 zu Yffiniac am Departement Côtes-d'Armor, an der Bretagne, ass e fréiere franséische Vëlossportler.
Kap Hoorn
Deen éischten, dee ronderëm de Kap Hoorn geseegelt ass, war den 29. Januar 1616 den hollännesche Séifuerer Willem Cornelis Schouten. Hie war op der Sich no enger neier Passage fir an de Pazifik, well déi Hollännesch Ostindien-Kompanie d'Magellanstrooss fir friem Schëffer gespaart hat. De Schoutens huet déi neientdeckt Mieresstrooss no sengem Gebuertuert, Hoorn an Nordholland, genannt.
Canton de Nice-2
De Canton de Nice-2 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Gomeisa (Stär)
De Gomeisa ass de Stär β Canis Minoris (Beta Canis Minoris) am Stärebild Canis Minor. Den Numm ass arabesch a bedeit "dat Klengt mat den dréiwen Aen".
De Gomeisa ass e blowäissen Zwerg vun der Haaptrei. Seng Effektivtemperatur ass 11.500 Kelvin. Seng Spektralklass ass B (genee B8Ve). Wéinst sengem Spektrum gëtt ugeholl, datt hie genee wéi eis Sonn, am Kär Waasserstoff an Helium verbrennt.
Algolstär
Algolstäre sinn Duebelstäresystemer vun zwéi bal kugelfërmegen Eenzelstären, d. h. d'Stäre verforme sech net géigesäiteg duerch hir Gravitatioun. Hiren Orbitalplang verleeft sou, datt vun der Äerd aus gesinn, sech déi béid Stäre géigesäiteg bedecken. Algolstäre weisen an hirem Liichtbou periodesch Mindestwäerter, hir Liichtkraaft bleift awer konstant, an der Zäit an där sech déi zwéi Stären net bedecken. Déi Eegenschaft ënnerscheet se vun de Beta-Lyrae-Stären.
Gomeisa (Stär)
De Gomeisa steet op enger Distanz vun 52,192 Parsec oder zirka 170 Liichtjoer vun eis ewech an huet eng siichtbar Magnitude vu +2,9 mag. Et schéngt en Eenzelstär ouni Begleeder ze sinn.
Koordinaten (Equinoxe 2000)
Algolstär
D'Algol-Stäre goufen nom Stär Algol am Stärebild Perseus genannt.
Canton de Nice-5
De Canton de Nice-5 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Canton de Nice-4
De Canton de Nice-4 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Canton de Nice-1
De Canton de Nice-1 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Lëtzebuerg am Zweete Weltkrich
Militäresch Occupatioun
Am Lëtzebuerger Raum ass am Ufank net vill geschitt. Wärend der drôle de guerre, déi den 1. September 1939 ugoung, ass et zwar am Dräilännereck, südlech vu Schengen, zu vereenzelten Zesummestéiss vu franséischen an däitsche Patrulle koum, mä dobäi blouf et. Lëtzebuerg huet seng Neutralitéit zum Ausdrock bruecht an d'Pilote vun engem franséische Fliger, dee bei Feelen noutgelant war, wéinst der Lëtzebuerger Neutralitéit an d'Klinick op Ettelbréck ageliwwert an do bewaacht a festgehalen. Gläichzäiteg gouf laanscht d'Lëtzebuerger Grenzen déi sougenannt Schuster-Linn, genannt no hirem Ustëfter, dem Baukondukter Joseph Schuster, gebaut. Dat ware Spären aus Bëtongsbléck mat eise Paarten, déi am Noutfall am Buedem verankert konnte ginn. Si haten den Zweck, e Virmarsch vun der däitscher Wehrmacht ze verhënneren oder wéinstens ze behënneren, allerdéngs hu se net vill genotzt. Den 10. Mee 1940, um 4:35 Auer, fänkt déi däitsch Offensiv op Lëtzebuerg an op d'Belsch un. Kuerz virum Ugrëff hunn däitsch Sonderkommandoen an Zivil probéiert fir déi Spären ze sabotéieren (wat hinnen allerdéngs zum groussen Deel net gelongen ass) a fir d'Sprenge vun de Brécken ze verhënneren. D'Wehrmacht begéint net vill Widderstand op Lëtzebuerger Säit. Dat läit zum Deel och dorun, datt d'Lëtzebuerger Fräiwëllegekompanie an hirer Kasär um Hellege Geescht bliwwen ass. Militäresch gesinn hätte si souwisou keng Chance gehat.
De Géigeschlag vun de Fransouse kënnt um 8 Auer. Elementer vun der 3. liichter franséischer Kavallerieivisioun (3 DLC), ënnerstëtzt vun der 1. Spahibrigade an der 2. Kompanie vum 5. Panzerbattalioun (5 BCC) kommen duerch de Minett an d'Land a stelle sech den däitschen Truppen entgéint. No e puer klenge Gefechter zéie se sech awer nees hanner d'Maginotlinn zeréck.
Géint den Owend vum 10. Mee ass ganz Lëtzebuerg besat.
Déi ganz Lëtzebuerger Regierung, mat Ausnam vum Minister Nicolas Margue, konnt sech nach an der Nuecht zum 10. Mee no Frankräich an duerno, iwwer Spuenien a Portugal, an England duerchschloen. Och der Groussherzogin Charlotte an hirer Famill ass et an allerleschter Minutt gelongen d'Grenz fir a Frankräich hin ze passéieren. Wéinst de Kampfhandlungen am Süde vum Land huet de ganze Minett missen evakuéiert ginn, een Deel an d'Frankräich an deen aneren Deel, ronn 47 000 Persounen, an den Zenter an an den Norde vu Lëtzebuerg. No Päischten, wéi alles sech berouegt hat an d'franséisch Truppe sech hanner d'Maginotlinn zeréckgezunn haten, konnte si eréischt an den zerstéierte Minett zeréckgoen.
Vum 10. Mee 1940 u war Lëtzebuerg also besat a stoung ënner däitscher Militärverwaltung. Si huet sech op Requisitioune vu Gefierer a Wunnengen an op Moossnamen am Interessi vun der Sécherheet vun den däitschen Truppe beschränkt, mä keng politesch Decisioune geholl.
Ënnerjachung duerch déi däitsch Zivilverwaltung
Dat huet sech nom Feldzuch géint Frankräich geännert, wéi de Gauleiter Gustav Simon den 21. Juli 1940 vum Hitler, deem hien direkt ënnerstoung, op Lëtzebuerg als Chef vun der Zivilverwaltung geschéckt gouf. D'Bevëlkerung vu Lëtzebuerg sollt agedäitscht an zum Nationalsozialismus bekéiert ginn. Eng sougenannt Volksdeutsche Bewegung (VDB) gouf vun däitscher Säit ënner dem Motto Heim ins Reich an d'Liewe geruff. Un hirer Spëtzt stoung den Damian Kratzenberg, deen no der Liberatioun vu Lëtzebuerg als Verréider higeriicht gouf. E Groussen Drock an Erpressung gouf op d'Awunner gemaach, fir där Beweegung bäizetrieden. Vun der däitscher Zivilverwaltung sinn eng Rei vu Mesurë geholl ginn, déi aussergewéinlech schlëmm Konsequenzen haten an zu Lëtzebuerg an traureger a schmäerzhafter Erënnerung bliwwe sinn, wéi:
Aktiven a passive Widderstand zu Lëtzebuerg
Vun Ufank un hunn d'Lëtzebuerger sech géint all Terror a Willkür vun den Nazie gewiert. Aus de fréiere Fënnef-Frangstécker hu se de Kapp vun der Groussherzogin Charlotte mat stole Schnëtzelseeën erausgeschnidden an dovu Spéngele gemaach, déi se amplaz vun de VDB-Spéngelen demonstrativ gedroen hunn. Op déi franséisch Berrien, déi d'Jugend ostentativ gedroen huet, hunn déi Däitsch Juegd gemaach an d'Zeeche vun der franséischer Dekadenz, vum Kapp gerass. Den 21. Oktober 1940 ass an der Stad d'Monument vun der Gëlle Fra ëmgerappt ginn. Déi Aktioun huet grousse Protest ausgeléist. D'Gestapo huet 13 Persoune verhaft.
Wéi dunn de Gauleiter vu Lëtzebuerg Gustav Simon den 30. August 1942, déi obligatoresch Wehrpflicht ugekënnegt huet, war d'Faass voll, an et gouf fir d'Lëtzebuerger keen Halt méi. Si hunn op eng hefteg an onzweedäiteg Manéier reagéiert. Lëtzebuerg war dat eenzegt vun de vun Däitschland militäresch besate Länner, wou e Generalstreik ausgeruff gouf. Dat ass den 31. August geschitt fir géint Nazidäitschland ze protestéieren. Zu Wolz ass gestreikt ginn, an dëse Streik huet sech op Dikrech an Ettelbréck ausgedeent. Op de Schmelze gouf d'Sireen gedréckt an eleng op der Schëfflenger Schmelz hunn 200 Aarbechter opgehale mat schaffen. Bis zum 2. September koum et zu enger Ausweidung vum Streik, ënner anerem op d'Schmelze vun Déifferdeng, Diddeleng, d'Minière vun Téiteng a Rëmeleng. D'Studente vun de Kolléischer sinn doheem bliwwen an d'Baueren hunn hir Mëllech net ofgeliwwert, mä ausgeschott. De Gauleiter Gustav Simon huet dunn haart duerchgegraff, fir d'Situatioun erëm an de Grëff ze kréien. De Belagerungszoustand ass vun him ausgeruff ginn, an 21 Lëtzebuerger sinn zu Hinzert erschoss ginn. Vill anerer goufe festgeholl a koumen a Konzentratiounslageren. Souguer an der alliéierter Press ass deemools vun deem couragéierten, mä bluddeg néiergeschloenen, Streik zu Lëtzebuerg rieds gaangen. A sou wäit war hien nëtzlech, dat hie verhënnert huet, datt, wéi a Loutrengen an am Elsass, nach aner Joergäng an déi däitsch Arméi agezu si ginn. Zu Wolz, dat haart vum uschléissenden Naziterror betraff gouf, erënnert nach haut e Monument un dëse Streik vun 1942.
Juddeverfollgung
Nodeem am September eng Massenausweisung verhënnert konnt ginn, konnte bis Enn 1941 ongeféier 1450 Judden emigréieren. Wéi am Oktober 1941 en Auswanderungsstopp deklaréiert gouf, hunn nach ëmmer ongeféier 700 Judden zu Lëtzebuerg gelieft. Déi meeschtens al oder krank Leit goufen am deemolege Klouschter zu Fünfbrunnen (Cinqfontaines) zesummegefouert. Déi 331 Judden déi de 16. Oktober 1941 op Lodz deportéiert goufen, waren déi éischt déi aus engem besate westeuropäesche Land an den Osten transportéiert goufen. Just 43 vun deene 683 deportéierte Judden hunn iwwerlieft.
Liberatioun
Nodeem d'Alliéiert de 6. Juni 1944 an der Normandie gelant waren an hinnen de 27. Juli 1944 den Duerchbroch zu Avranches gelonge war, wousst jiddwereen zu Lëtzebuerg, datt d'Liberatioun vum Land nëmme méi eng Fro vun der Zäit wier. Aus Angscht vun den Alliéierten hunn dunn Enn August, Ufank September 1944 déi lescht däitsch Zaldoten, a mat hinnen och déi däitsch Zivilverwaltung d'Land verlooss, fir sech hanner de Westwall a Sécherheet ze bréngen.
Den 10. September 1944 huet dunn d'Klack vun der Liberatioun geschloen. D'Freed, fir endlech vum Nazijach befreit ze sinn, war immens grouss. Se war ëmsou méi grouss, well och de Prënz Jean a säi Papp, de Prënz Felix, an engem amerikanesche Jeep derbäi waren. D'Lëtzebuerger Zwangsrekrutéiert sinn aus hire Stoppe komm, eng Miliz huet sech gebilt an huet d'Muecht virleefeg iwwerholl.
Nazikollaboratioun
D'Nazikollaborateuren, déi sech net aus dem Stëbs gemaach haten, goufe festgeholl an d'Meedercher, déi sech ze vill intim mat den Däitschen agelooss haten, kruten de Kapp geschuer.
D'Zuel vun de Lëtzebuerger, déi mat den Nazie kollaboréiert hunn, war staark begrenzt, mä déi déi kollaboréiert hunn, ware meeschtens zu allem bereet. Nom Krich si se dofir och bestrooft ginn.
Mëtt 1945 souze 5101 Lëtzebuerger, 2857 Männer an 2244 Fraen, 1,79 Prozent vun der Gesamtbevëlkerung, wéinst hirer politescher Aktivitéit am Prisong. 12 Kollaborateure goufen zum Doud verurteelt an am Kasärenhaff erschoss, 249 goufen zu Zwangsaarbecht verurteelt, 1366 zu Prisongs- a 645 zu Zuchthausstrofen. Ronn 0,80 Prozent vun der Bevëlkerung goufen also geriichtlech bestrooft.
Ausser hirer politescher Aktivitéit hate si sech och fir hir Aktioune géint d'Judden, fir de Verrot vu verstoppten Zwangsrekrutéierten a fir d'Bespëtzele vun der Lëtzebuerger Populatioun ze veräntweren.
Kuckt och Zweete Weltkrich an Ardennenoffensiv
D'Ardennenoffensiv war dat schroost, wat Lëtzebuerg jee erlieft huet. Keen hat nämlech erwaart datt déi Däitsch nach eng Kéier géifen erëmkommen.
Den däitschen Duerchstouss
Wéi d'Amerikaner den 10. September 1944 Lëtzebuerg liberéiert hunn, hu si versicht, bei Wallenduerf (Däitschland), do wou d'Our an d'Sauer leeft, duerchzestoussen. Dat ass hinnen awer net gelongen a si hate grouss Verloschter. Och well se Schwieregkeete mam Noschub haten, hu si doropshin un der Lëtzebuergesch-däitscher Grenz virleefeg Halt gemaach. D'Grenz war allerdéngs deemools schwaach vun amerikaneschen Truppe besat. Lëtzebuerger Milizen hunn haaptsächlech do zirkuléiert. Déi Veianer Miliz (oder Veiner Miliz) hat zum Beispill d'Veianer Schlass besat a konnt vun do aus gesinn, wat sech op der däitscher Säit ofspille géif. Verschiddentlech huet se och däitsch Stousstruppen, déi op Lëtzebuerg luusse komm si, verjot. Ufank Dezember 1944 ass et der Veianer Miliz opgefall, dat op der anerer Säit eng grouss militäresch Aktivitéit war. D'Miliz huet d'Amerikaner dunn doriwwer ënnerriicht, mä déi hunn näischt dropginn.
Déi grouss Iwwerraschung koum de 16. Dezember 1944, wéi déi éischt Granaten zu Dikrech explodéiert sinn an d'Miliz vu Veianen sech a Richtung Dikrech-Ettelbréck ofgesat huet, mat der Noriicht: "D'Preise sinn duerchgebrach a kommen erëm". Vun der Nordspëtzt vum Land bis op Iechternach hunn déi däitsch Arméie mat 240 000 Zaldoten hir Ardennenoffensiv a Richtung Hafe vun Antwerpen gestart. Bezweckt war fir déi amerikanesch Truppe vun hirem Noschub ofzeschneiden a gläichzäiteg e Käil tëscht si an déi englesch Truppen ze dreiwen. Zwar hunn déi 83 000 Amerikaner, déi hinne géintiwwerstoungen, sech zéi gewiert. Mä si konnten net verhënneren, datt net nëmmen déi belsch Ardenne mä och d'ganzt Éislek bis erof op Iechternach erëm vun der däitscher Iwwermuecht besat gouf. Dat schlecht Wieder, dat den Asaz vun der amerikanescher Aviatioun verhënnert huet, huet den däitschen Zaldoten dobäi gehollef. Hir nei Taktik war fir d'Haaptstroossen z'evitéieren a sech op Nieweweeër ze deplacéieren. Nuets hu se mat Projekteren den Himmel ofgeliicht, fir hiren Arméien d'Marschrichtung unzeginn.
De Generol Patton huet d'Entscheedung erbäigefouert
Déi 3. Arméi vum Generol Patton, déi vun der Saar-Front ofgezu ginn ass, huet dunn d'Entscheedung erbäigefouert. Direkt no Chrëschtdag, wéi d'Wieder sech opgekläert huet, ass et him mat Hëllef vun der US Air Force gelongen, déi ageschloss belsch Stad Baaschtnech ze liberéieren.
De 7. Februar 1945 huet déi 3. US-Arméi vum Generol Patton d'Grenzflëss Sauer an Our passéiert. A wéi och nach déi 6. US-Kavalleriegrupp den 12. Februar 1945 Veianen zeréckeruewert huet, war ganz Lëtzebuerg erëm fräi.
Lëtzebuerg no der Ardennenoffensiv
De Krichsschued am Éislek war grouss. Mat groussem Asaz huet d'Regierung d'Rekonstruktioun virugedriwwen. D'Equippen aus dem Zenter vum Land an aus dem Minett, déi dofir agesat goufen, hu Grousses geleescht.
Direkt wéi d'Groussherzogin Charlotte erëm war, huet si dat zerstéiert Éislek besicht an e staarken Undeel um Leed vun der Populatioun geholl.
Zesummegefaasst
Vun alle besate Länner huet Lëtzebuerg, no Polen, pro Kapp vun der Bevëlkerung, déi héchst Zuel vun Affer beklot.
Affer vu Mënschen
600 Zivilpersounen hunn duerch Krichsawierkungen hiert Liewe verluer (haaptsächlech wärend der Ardennenoffensiv).
4.400 Lëtzebuerger kruten den Titel "mort pour la patrie", ënner hinnen 2.848 verstuerwen Zwangsrekrutéiert, ronn 600 Persounen, déi duerch Krichshandlunge gestuerwen sinn a ronn 800, déi an de Lageren oder Prisonge gestuerwe sinn. 324 verstuerwe Lëtzebuerger kruten den Titel "mort pour la patrie" net, well hinnen en antipatriotescht Verhale nogewise konnt ginn.
Materielle Schued
De Jos Schroeder, deen nom Krich Commisaire général de la reconstruction war, huet follgende Bilan opgestallt: Vun den 58.069 Gebaier déi 1935 bestanen hunn, goufen der ronn 18.000 (ongeféier 1/3) sinistréiert, an zwar:
Et gouf ausgerechent, datt dee Schued am Ganzen 3,5 bis 4 Milliarde Frang erreecht huet. Wann een de Schued un den ëffentlechen Infrastrukturen, wéi Eisebunn, Stroossen, elektrescht Netz an Telefonsinstallatioune mat berécksiichtegt, da kënnt een op 5 Milliarde Frang oder 18.000 Frang pro Kapp vun der Populatioun.
Paris-Camembert
Paris - Camembert (Lepetit) ass eng Vëloscourse vun engem Dag, déi a Frankräich gefuer gëtt.
1943 krut fir d'éischt Kéier de Gewënner vun der Course d'"Trophée LEPETIT" iwwerreecht.
Zanter 2005 gehéiert Paris - Camembert zum UCI Europe Tour an ass zanterhier an der Kategorie 1.1 klasséiert.
Canton de Nice-7
De Canton de Nice-7 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Canton de Nice-3
De Canton de Nice-3 ass eng franséisch administrativ Andeelung an den Arrondissementer Nice a Grasse, am Departement Alpes-Maritimes an der Regioun Provence-Alpes-Côte d'Azur.
Enceladus
De Begrëff Enceladus huet e puer Bedeitungen:
Édith Piaf
D'Édith Piaf, gebuer als Edith Giovanna Gassion den 19. Dezember 1915 zu Paräis a gestuerwen den 10. Oktober 1963 am Placassier-Quartier zu Grasse, war eng franséisch Sängerin.
Hir Läich ass den 11. Oktober op heemlech op Paräis zeréckgefouert ginn, Datum op deem och hiren Doud annoncéiert ginn ass, deen dunn och den offiziellen Doudesdatum gouf.
Canton de Nice-8
De Canton de Nice-8 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Hermann Hesse
Den Hermann Hesse, gebuer als Hermann Karl Hesse den 2. Juli 1877 zu Calw, a gestuerwen den 9. August 1962 zu Montagnola an der Schwäiz, war en däitsch-Schwäizer Dichter, Schrëftsteller a Fräizäitmoler. 1946 krut en den Nobelpräis fir Literatur.
Arrondissement Oloron-Sainte-Marie
Den Arrondissement Oloron-Sainte-Marie ass eng franséisch administrativ Andeelung am Departement Pyrénées-Atlantiques an der Regioun Nei-Aquitaine.
Canton de Nice-6
De Canton de Nice-6 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Arrondissement Oloron-Sainte-Marie
Den Haaptuert ass Oloron-Sainte-Marie.
Den Arrondissement setzt sech aus 12 Kantonen zesummen:
Arrondissement Nérac
Den Arrondissement Nérac ass eng franséisch administrativ Andeelung am Departement Lot-et-Garonne an der Regioun Nei-Aquitaine.
Den Haaptuert ass Nérac.
Den Arrondissement setzt sech aus 7 Kantonen zesummen:
Canton de Nice-10
De Canton de Nice-10 war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Canton de Nice-9
De Canton de Nice-9 ass eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur.
Arrondissement Pau
Den Haaptuert ass Pau.
Den Arrondissement setzt sech aus 21 Kantonen zesummen:
Arrondissement Bayonne
Den Arrondissement Bayonne ass eng franséisch administrativ Andeelung am Departement Pyrénées-Atlantiques an der Regioun Nei-Aquitaine.
Den Haaptuert ass Bayonne.
Den Arrondissement setzt sech aus 19 Kantonen zesummen:
Canton de Nice-12
De Canton de Nice-12 war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Kierch (Homonymie)
D'Wuert Kierch (v. gr. kyriaké - dem Här säint) huet verschidde Bezeechnungen:
Eros (Mythologie)
Den Eros war de griichesche Gott vun der Léift.
Mythos
Beim Homer war den Eros nach net ernimmt. Mä beim Hesiod ass en direkt mat der Gaia an Tartaros nom Chaos komm an ass domat ee vun deenen eelste griichesche Gëtter. Spéider ass en als Jong vun der Aphrodite a vum Ares duergestallt ginn, dacks begleet vum Himeros (Gloscht) a Pothos (Verlaangeren).
Kult
Am Denke vun de Griichen huet den Eros eng bedeitend Roll gespillt, mä en ass awer am Kult wéineg veréiert ginn. Eng vun de wéinege Kultplaze war dat boiotescht Thespiai, wou en a Form vun engem réie Steen veréiert ginn ass, wat op seng Urtëmlechkeet a säin Zesummenhank mam Entstoe vun der Welt ze dinn huet. Spéider ass dëse Steen duerch eng Statu vum Praxiteles ersat ginn.
Konscht
An der Konscht ass den Eros scho fréi als schéine klenge Jong duergestalt ginn. Meeschtens war e plakeg, hat Flilleken, an och Feil a Bou. En huet seng Feiler op Gëtter a Mënschen ofgeschoss, huet seng gëttlech Dignitéit awer ëmmer méi verluer. Gläichzäiteg ass d'Virléift gewuess, en net als eenzel Figur, mä zesumme mat ville klenge sougenannten Eroten duerzestellen. An der Renaissance sinn dës Eroten als Putten erëm operstan.
Gare Méchela
D'Gare vu Méchela ass eng Gare op der CFL-Streck 1, der sougenannter Nordstreck, tëscht der Gare Ettelbréck an der Gare Giewelsmillen vun der Lëtzebuerger Eisebunn.
D'Gare Méchela huet e gratis Park & Rail-Parking, 2 Chargy-Bornen an 3 speziell Parkplaze fir Leit mat reduzéierter Mobilitéit. Seng Capacitéit gouf 2021 op 65 erhéicht.
Canticum
D'Cantica aus der Bibel gi virun, an am Stonnegebiet gesongen oder gebiet. Dobäi gëtt deenen dräi aus den Evangelien eng besonnesch Bedeitung zougemooss, dëst sinn, allen 3 aus dem Lukasevangelium, de Benediktus, de Magnificat an den Nunc dimittis.
Klerus
Mat Klerus (gr. κληρος - klerós; Lous, Undeel) beschreift een d'Totalitéit vum Paschtouerstand (Kleriker) vun enger Relioun. Och wann een domat gréisstendeels d'Geeschtlech vum Chrëschtentum mengt, sou gëtt de Begrëff awer och fir all aner Relioune benotzt.
Prinzipiell kann een nëmme vun engem Klerus schwätzen, wann et an enger reliéiser Gemeinschaft eng Grupp vu Leit gëtt, déi duerch hir Funktioun iwwer den anere Gleewege steet, wéi e Paschtouer, e Bëschof asw.
De Klerus këmmert sech normalerweis ëm bestëmmte Ritualer (Daf, Beschneidung...) am Kader vun der Relioun, si léieren an hëllefen hir Relioun ze verbreeden.
De sekuläre Klerus
E Kleriker ass an der orthodoxer, kathoulescher, anglikanescher an al-kathoulescher Kierch e geweiten Amtsdréier. D'Kierchenamt bedeit an dësem spezielle Sënn, datt eng Persoun (orth. a kath.: e Mann) eng vun den dräi Stufe vum Weihesakrament krut.
Sekulär Kleriker sinn domat: No engem fréiere kathoulesche Kiercherecht (bis 1972) gouf ee schonn duerch d'Tonsur an de Klerus opgeholl. Dës konnt evtl. souguer laang virun irgendenger Weihe erdeelt ginn, zum Beispill u Seminaristen. Als Virstufen zu der Diakonweihe ware bis dohin och verschidden nidder Weihen ze duerchlafen, déi et an den Ostkierchen zum Deel haut nach gëtt. Historesch gesinn hunn och d ' Minoriste schonn zum Klerus gezielt, mä haten awer deelweis net déi selwecht Rechter a Flichte wéi d ' Majoristen. Nidder Weihe féieren no haitegem kathoulesche Recht net méi automatesch dozou, datt déi Persounen zu de Kleriker gezielt ginn.
Fir d'Unerkennung an an tëscht de verschiddene Kierche war de Gedanke vun der apostoulescher Successioun vu Bedeitung, d. h. datt d'Bëschofsamt ouni Ënnerbriechung zanter dem Jesus Christus a sengen Apostele weidergi gouf.
Eng bestëmmt Kleedung (Talar, Soutane, Kamilavka ...) a Frisur (Tonsur, Baart, Trëtz...) si am Brauch a kënne jee no Konfessioun variéieren. An der Mass hunn d'Kleriker an der Reegel eng speziell Liturgesch Kleedung un.
Zu de wesentleche Rechter a Flichte vum Klerus ziele follgend Punkten:
De reguläre Klerus
De reguläre Klerus ass déi Partie, déi seng enger Reegel ënnerworf huet, an net an der Welt mä zeréckgezunn an engem Klouschter oder enger Abtei lieft. An der ëstlecher kathoulescher Kierch an an der Orthodoxie ginn si als eegene geeschtleche Stand gezielt (zesumme mat den Eremiten, de gottgeweite Jongfraen an de Witfraen), déi weeder zum Klerus, nach zu de Laien zielen. An der réimesch-kathoulescher Kierch huet dëst bis zu der Reform vum Kiercherecht 1983 dem Codex Iuris Canonici geglach, obwuel et net genee definéiert war. Gläichzäiteg gouf et an de sougenannte Paschtéierorden, bis zum Vatikan II. eng strikt Trennung tëscht de Laiebridder an de Kleriker, déi d'Weih kritt haten, an dat a villen Hisiichten (eege Gebiedszäiten, Aarbechtsorganisatioun, Zougang zu Bicher etc.). Haut gëllen Uerdensleit entweeder als Laien oder als Kleriker, jee nodeem, ob si d'Diakon- oder d'Priisterwei empfaangen hunn, oder net. Gläichzäiteg ass déi ënnerschiddlech Behandlung vu Laien a Paschtéier an den Uerde gréisstendeels ofgeschaaft, och wa jee no der kiercherechtlecher Konstitioun vum Institut (klerikal oder laikal) ëmmer nach verschidden Ämter nëmme fir Geweiten zougänglech sinn.
Roll an der Gesellschaft
An de reliéis organiséierte Gesellschaftsuerdnunge vum europäesche Mëttelalter, an deene Kierch a Gesellschaft eng Eenheet waren, war de Klerus och gesellschaftlech eng besonnesch Grupp, e sougenannte Stand. Als Haaptaufgab vum Klerus gouf et nom Versteestemech an der mëttelalterlecher Weltuerdnung d'Suerg fir d'Séilenheel vun de Gleewegen, also der Allgemengheet. Wann een zum Klerus gehéiert huet, hat e verschidde Rechter (sou wéi den Zéngten) a Flichten (sou wéi den Zölibat). Bis an d'Neizäit hat besonnesch den héije Klerus - änlech wéi den Adel aus dem d'Majoritéit vum héije Klerus komm ass - verschidde Privileegie géintiwwer vun den einfache Bierger a Baueren (Drëtte Stand). Mat der Opklärung, dem Biergertum wat ëmmer méi staark no der Franséischer Revolutioun ginn ass, der Säkularisatioun, den antiklerikalen a laizistesche Beweegungen a Gesellschaftsmodelle vum 19. Joerhonnert, der Trennung vu Kierch a Staat, an dem Opkomme vun demokratesche Gesellschaftsformen, huet d'soziologesch Sonnerstellung vum Klerus gréisstendeels u Bedeitung verluer. Als eng eege Gesellschaftsschicht existéiert de Klerus am modernen Europa praktesch net méi.
Juddentum
Am ale Juddentum gouf et e Paschtouerstand, déi als Kohanim bekannt waren; all Member dovun, e Kohen, hat Aufgabe vun engem Paschtouer déi en haaptsächlech am Tempel vu Jerusalem ausgefouert huet. Zanter der Zerstéierung vum Tempel vu Jerusalem duerch d'Réimer war hir Roll reduzéiert.
Zanter dëser Zäit huet de Klerus vum Juddentum aus de Rabbië bestanen. Rabbis sinn awer net wéi eis Paschtéier en Tëschestéck tëscht Gott an de Mënschen, mä "Schoulmeeschter". Rabbi ass kee Beruff deen en an der Tora erëmfënnt; fir d'éischt Kéier ernimmt gi si an der Mischna. De moderne Rabbi huet sech an der Ära vun den Talmud entwéckelt. D'Rabbien hunn d'Autoritéit, d'jiddescht Gesetz an d'Traditiounen z'interpretéieren. E Mann ka Rabbi ginn, nodeem hien e laange Léierprogramm vun Tora, Tanakh, Mischna an Talmud, Midrasch, jiddescher Eethik a jiddeschem Gesetz, Theologie a Philosophie gemaach huet.
Zanter dem fréie Mëttelalter koumen och d'Hazzan dobäi.
Arrondissement Villeneuve-sur-Lot
Den Arrondissement Villeneuve-sur-Lot ass eng franséisch administrativ Andeelung am Departement Lot-et-Garonne an der Regioun Nei-Aquitaine.
Den Haaptuert ass Villeneuve-sur-Lot.
Den Arrondissement setzt sech aus 11 Kantonen zesummen:
Canton de Nice-13
De Canton de Nice-13 war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Canton de Nice-11
De Canton de Nice-11 war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Miguel Indurain
De Miguel Indurain Larraya, gebuer de 16. Juli 1964 zu Villava (autonom Gemeinschaft Navarra) a Spuenien, ass e fréiere spuenesche Vëlossportler.
Period
De Begrëff Period (vum griichesch περίοδος períodos „dat Erëmgoen“) bezeechent:
Kuckt och: Epoch
Menton
Menton (it: Mentone) ass eng Stad am franséischen Departement Alpes-Maritimes op der Côte d'Azur. Si huet ongeféier 30.000 Awunner.
Lag a Klima
Well Menton op der Côte d'Azur läit an duerch d'Ausleefer vun den Alpe geschützt ass, zeechent d'Stad Menton sech duerch säi besonnesch mëlle Klima aus. Och am Wanter bleiwen d'Temperature relativ héich, wat an der Moyenne mat sech bréngt, datt et eng vun de wäermste Stied a Frankräich ass. Doduerch fënnt een a ville Gäert a Plantagen exotesch Friichten déi do gutt weiderkommen, an och ëmmer zeideg ginn.
Geschichtleches
Am Weste vun der Stad op der Colline de Pépin waren déi éischt Siidlunge mat engem Schlass.
D'Seigneurie Puypin (Podium Pinum) ass am 13. Joerhonnert un d'Famill Vento vu Genua gaangen, déi do e Schlass gebaut huet, an domat de Grondstee fir déi haiteg Stad geluecht huet.
1346 gouf se vun de Grimaldie vu Monaco kaaft, a blouf ënner deenen hirer Herrschaft bis 1848, wéi se sech selwer als fräi Stad deklaréiert huet, ënner dem Protektorat vum Kinnek vu Sardinien.
Bei engem Referendum 1860 huet d'Stad sech decidéiert datt se wollt zu Frankräich gehéieren.
Arrondissement Marmande
Den Arrondissement setzt sech aus 10 Kantonen zesummen:
Canton de Menton-Ouest
De Canton de Menton-Ouest war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Den Haaptuert ass Menton.
Naturschutzgebitt Pällembierg
De Pällembierg ass en Naturschutzgebitt an de Gemenge Fluessweiler a Wuermer. Zu Ohn erstreckt sech iwwer de Pällembierg, Wakelterbierg bis viru Meechtem laanscht d'Musel uewen op der Kopp e variéiert Gebitt mat Dréchewisen, wouvun 90,93 ha zanter dem 30. September 2005 ënner Naturschutz stinn.
Geologie
D'Muselgéigend ëm Lëtzebuerg huet zu engem groussen Deel virun ongeféier 225 Millioune Joren de Mieresbuedem vum Muschelkallekmier forméiert. Dëst Mier mat engem héije Salzgehalt war räich u Muschelen, Schleeken, Wierm a Kriibsen. Mam Zeréckgoe vum Mier huet Muschelkallekzäit ugefaangen, an där sech kallekegen an dolomitesche Sand ofgelagert huet, an de Muschelsandstee forméiert huet. Am Mëttlere Muschelkallek ass Gestengs entstanen, dat zum Rutschen tendéiert a meeschtens flaach gewellt Häng forméiert, op deenen haut bal all d'Wéngerten tëscht Wuermer a Waasserbëlleg leien. Den ieweschte Fielsberäich besteet aus haardem Dolomitgestengs aus dem Ieweschte Muschelkallek. Déi Steng bestinn haaptsächlech aus rengen zerriwwene Schuele vu Mieresdéieren, wéi de Séililjen. D'Glidder aus hire Stiller (Trochiten) hunn der ënneschter Schicht (Trochiteschicht) vum Ieweschte Muschelkallek hiren Numm ginn.
Boreas (Mythologie)
De Boreas (gr. μπόρα, dee Nërdlechen) war an der griichescher Mythologie de Jong vum Astraios a vum Eos an ass zesumme mat senge Bridder Euros ("Südostwand"), Notos ("Südwand") an Zephyros ("Westwand") veréiert ginn.
Originn an Duerstellung
De Boreas ass d'Personifikatioun vum raue Nordwand dee Keelt a Stierm mat sech bruecht huet. Hien ass meeschtens als ale Mann mat Flilléken, laangen Hoer a Baart duergestallt ginn. Der So no ass en aus dem Skytheland (vum ukrainesche Floss Borysthenes) komm, vun deem och säin Numm ofgeleet ass.
Naturschutzgebitt Pällembierg
Ekologie
De Pällembierg wéist duerch seng besonnesch klimatesch Bedingungen (wéineg Reen an héich Temperaturen), seng Lag no Süd-Osten an duerch seng Buedembeschafenheet (waasserduerchlässegen dréchene Kallekbuedem, dee sech séier erhëtzt) charakteristesch Kennzeeche vun enger mediterraner Géigend op. Um Plateau wiisst als eenzeg Plaz zu Lëtzebuerg wëlle Pällem (Buxus sempervirens L.). De Bestand vun dësem ëmmergréngen Trausch ass ufanks vum 20. Joerhonnert duerch e Brand staark reduzéiert ginn, huet sech mëttlerweil awer nees gutt erholl. Duerch Zouwuesse vun den oppene Plaze riskéiert hi mat aneren Traisch konkurrenzschwaach Planze wéi Orchideeën, déi bis virun nach net al ze laanger Zäit do mat den Honnerte virkomm sinn, ze verdrängen. Haut fënnt een um Pällembierg nach Eenzelexemplare vun ëmmer hin zwielef verschiddenen Orchideeënaarten. Zu dësen Iwwerliewenskënschtler, déi nëmmen a Symbios (Liewensgemeinschaft mat géigesäitegem Notzen) mat engem Wuerzelpilz liewe kënnen, zielen ënner anerem d'Käerzeblumm (Orchis militaris), d'Vullenascht (Neottia nidus-avis) an de Bëschvillchen (Cephalanthera damasonium). En intressante Bewunner vum Pällembierg ass d'Cicadetta montana, déi een éischter am Mëttelmierraum erëm fënnt.